CO POPRAD

Komorná Poetika
2023-08-18 09:00 - 13:00 (Europe/Bratislava) | Espresso Bar, Sobotské námestie 14, Poprad - Spišská Sobota, Slovensko, 05801
Poetický večer je každoročná tradícia Espresso Baru v Spišskej Sobote. Ako každý rok sa Vám predstavia Žiaci Základnej Umeleckej Školy vo Svite. Na gitare ich bude sprevádzať Roman Sopko. Súčasťou večera bude tiež výstava malieb Štefana Neupauera, Veroniky Neupauerovej a Soni Husárovej. Po vystúpeniach sa bude konať zvukový workshop pod vedením Filipa Farkašovského, kde sa môžete naučiť rozprávať bez slov a vytvoriť si vlastný zvukový priestor.

Letné kino - Prečo plasty? Mýtus zvaný recyklácia
2023-08-15 12:00 - 13:00 | Lahodnosti, Sobotské Námestie 43, Poprad - Spišská Sobota, 05801, Slovenská republika
Obsahy(1)
Kríza znečistenia životného prostredia plastmi prerástla v posledných rokoch do medzinárodného škandálu. Fotografie mŕtvych zvierat, znečistených riek a oceánov šokovali svet. Odvetvie výroby plastových obalov vyhlásilo, že pozná riešenie problému: je ním recyklácia. Na fľašiach, škatuliach a vrecúškach sa čoraz viac objavujú nápisy „100 % recyklovateľné“. Výrobcovia ubezpečujú spotrebiteľov, že kúpa plastových obalov nie je zločin. Ak je recyklácia naozaj riešením, prečo sa vo svete produkuje viac plastových materiálov ako kedykoľvek predtým? Ide o klamlivú reklamu? Množstvo peňazí v tomto odvetví problém skôr skrýva, než ho rieši. Film Prečo plasty? – Mýtus zvaný recyklácia upriamuje pozornosť na priekupníkov na čiernom trhu, ktorí vyhľadávajú krajiny, kde by sa mohli zbaviť našich plastov, na odpadových magnátov, ktorí bohatnú na spaľovaní odpadu, a na organizovaných zločincov, pre ktorých je dnes pašovanie odpadu rovnako výnosné ako obchodovanie s ľuďmi. Film poukazuje i na to, ako niektoré z najväčších značiek spotrebného tovaru schovávajú za rozprávku o recyklácii spôsob, ktorý im umožňuje bez následkov naďalej znečisťovať životné prostredie. Keďže na to, že sa svet topí v plastoch, doplácame všetci, film kladie otázku: Kto na tom zbohatne? (Jeden svet)

Šimečka, Leško, Vašečka: Ako zachrániť demokraciu
2023-08-14 11:00 - 12:30 | Aquacity Poprad, Poprad, Slovenská republika
Prebiehajúcu volebnú kampaň a aktuálne politické udalosti budeme analyzovať s komentátormi Mariánom Leškom a Martinom M. Šimečkom a sociológom Michalom Vašečkom. Moderuje Monika Tódová.

Bai Mu Dan Xiao Fang / Biela pivonka lisovaná
2023-08-14 11:00 - 12:30 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Ochutnávka výborného bieleho čaje Biela pivonka, ktorý je lisovaný do malých 4g tehličiek. Čaj sa vyznačuje veľkým množstvom bielych ochmýrených vrcholových lístkov, jeho chuť je jemná, kvetinová, jednoducho delikátna.

Bistro Ramen (€urópske filmy za €uro)
2023-08-14 11:00 - 12:30 | Kino Tatran, Námestie sv. Egídia 43/86, Poprad, 05801, Slovenská republika
Príbeh o zvláštnej moci jedla zbližovať ľudí a napravovať staré krivdy.
Réžia: Eric Khoo • Hrajú: Tsuyoshi Ihara, Takumi Saitoh, Seiko Matsuda
Mladý šéfkuchár Masato je odborník na tradičné japonské jedlo – ramen, ktorý sa v jeho rodine varí už po generácie. Keď mu život pripraví nečekanú skúšku, vydá sa Masato na ďalekú cestu do Singapuru. V meste plnom chutí a vôní spozná viac než jen lahodné recepty a rodinné tajomstvá. Ukáže sa, že jedlo má zvláštnu moc zbližovať ľudí a napravovať staré krivdy. A že láska prechádza ramenom.
Rok výroby: 2018
Dátum lokálnej premiéry: 23. august 2018
Dátum svetovej premiéry: 14. jún 2018

Letné kino - Tobi vo farbách dúhy
2023-08-08 12:00 - 13:30 | Lahodnosti, Sobotské Námestie 43, Poprad - Spišská Sobota, 05801, Slovenská republika
V zapadnutej dedinke v Maďarsku žije Éva so svojou rodinou. Jej šestnásťročné dieťa sa im nedávno zverilo, že je transrodové, a  teraz žije pod zvoleným menom Tobi. Po počiatočnom šoku sa zíde celá rodina, aby ho podporili, hoci Évu potichu priam dusí pri pomyslení, že by prišla o  dievča, ktoré doteraz vychovávala. Tobi je odhodlaný stať sa aj biologicky mužom a  nebyť závislý od svojej rodiny, a  to v  ťažkom období dospievania. Éva sa pokúša byť matkou, ktorú jej dieťa potrebuje a  stáva sa nadšeným spojencom kvír komunity, kým Tobi začína spochybňovať hranice, ktoré si nastavil ako  transrodový muž.
Dlhoročná cesta Évy a Tobiho je emotívnym príbehom oslobodenia sa, akceptácie – a  nachádzania seba samého.

Získajte náskok s AI: Ako prakticky využiť ChatGPT a Google Bard
2023-08-07 08:00 - 11:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Nezaspi dobu, získaj náskok vďaka umelej inteligencii, ChatGPT a Google Bard. Buď „smart“!
V Coworking Poprad sa uskutoční školenie pre každého, kto sa chce nielen zorientovať, ale zmeniť svoje životné návyky v práci aj doma. Lektorom bude Marek Blizco – konzultant pre strategický rozvoj firiem a lídrov, nadšenec vzdelávania, AI a technoloógii. Pracoval takmer 8 rokov pre firmu Google. Venuje sa takisto rozvoju regiónov Slovenska skrz aktivity ako SCALEUPacademy.sk a iné.
Agenda:
– Úvod do AI a prehľad najnovších technológií
– Ako sa využíva AI dnes v praxi všeobecne a aké to bude o 1-2 roky
– Praktické príklady a vzory pre používanie ChatGPT a Google Bard
– Prípadové štúdie účastníkov – riešenie konkrétných tém s účastníkmi.
Pre koho to je:
Každý, kto vníma v príchode AI príležitosť, prípadne aj strach – aby si to osvojil a vedel využiť na maximum pre seba a okolie
Prioritne pre dospelých, ktorý už pracujú a majú základy práce na počítači alebo smart mobilnom telefóne
Pre tých, čo už nechodia pravidelne do školy alebo na univerzitu, ale radi by sa opäť vzdelávali sami, resp. s AI asistentom.
Prečo sa prihlásiť:
– Aby ste si ozrejmili o čom je AI a trendy dnes a aby ste získali prehľad, čo to dokáže a ako sa to bude vyvíjať v ďalších mesiacoch a rokoch
– Naučíte sa ako vám AI, ChatGPT a Google Bard dokážu pomôcť v bežných životných situáciách, ako ich prakticky využiť v práci a na čo si dať pozor pri ich používaní
– Naučíte sa ako využiť AI pre svoje vzdelávanie a nájsť návod na takmer všetko na čo len potrebujete. Naučíme vás vytvoriť si tréningový plán na ľubovoľnú tému.
Cena a viac info:
Cena: € 49, – (s DPH)
Poznámka: Kapacita individuálnych workshopov je limitovaná. Všetky workshopy/talks sú organizované v malých skupinách, maximálne do 20 ľudí. Po registrácii obdržíte obratom potvrdzujúci email s detailmi a do 2-3 pracovných dní faktúru a prípadné dodatočné informácie.
Pri 16 a viac účastníkoch z jednej firmy alebo inštitúcie je možné dohodnúť individuálne podmienky aj cenu.
Pri registrácii a objednávke na firmu, nezabudnite pri platbe vyplniť aj DIČ a IČO.
Registrácia a info: https://scaleupacademy.sk/skolenia/ai-chatgpt-prakticky-poprad.

Smokovecké trhy umenia a zábavy
2023-08-07 02:00 - 2023-08-13 10:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
V Starom Smokovci sa koná 9. ročník Smokoveckých trhov, v rámci ktorých sa predstavia remeselníci, umelci a výrobcovia žijúci a pôsobiaci v Tatrách. Počas trhov sa v Kaviarni a čajovni U Vlka vždy o 19:00 konajú večerné programy – stretnutia s hosťami v rámci cyklu rozhovorov KEĎ JE PRÁCA POTEŠENÍM, TAK JE ŽIVOT ŠŤASTÍM.

Putovanie za históriou Dolného a Horného Smokovca
2023-08-06 02:00 - 04:00 | Stretnutie pred Dreveným kostolom v Dolnom Smokovci, Dolný Smokovec, Vysoké Tatry, Slovenská republika
Putovanie za históriou Dolného a Horného Smokovca je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.

Magda Vášáryová - Moje obľúbené príbehy
2023-08-05 11:00 - 13:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Už po tretíkrát sa v Kaviarni a čajovni U Vlka stretneme s inšpiratívnou ženou, bývalou herečkou, političkou i diplomatkou pani Magdou Vášáryovou. Porozprávame sa s ňou o príbehoch, ktoré sa jej dotkli alebo ovplyvnili jej život.

Putovanie za históriou Tatranskej Lomnice
2023-08-05 02:30 - 04:30 | Stretnutie na vlakovej stanici v Tatranskej Lomnici, Tatranská Lomnica, Vysoké Tatry, Slovenská republika
Putovanie za históriou Tatranskej Lomnice je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.

Čitateľský klub v Poprade
2023-08-02 11:00 - 12:00 | Espresso Bar, Sobotské námestie 14, Poprad - Spišská Sobota, Slovensko, 05801
Stretávame sa pravidelne a kde diskutujeme o knihe, ktorú sme si zvolili predchádzajúce stretnutie. Aktuálne stretnutie bude o knižke Zjedol som Lautreca od Vandy Rozenbergovej. Vítame aj nových členov. Stretnutie prebehne v útulných priestoroch zadnej miestnosti Espresso Baru v Spišskej Sobote.

Letné kino - Zem je modrá ako pomaranč
2023-08-01 12:00 - 13:30 | Lahodnosti, Sobotské Námestie 43, Poprad - Spišská Sobota, 05801, Slovenská republika
Dokumentárny film Zem je modrá ako pomaranč je založený na pozorovaní rodiny, ktorá žije v malom meste v „červenej zóne“ Donbasu, ktoré bolo po ostreľovaní jedno z najviac zničených. Roky 2014 – 2015 boli pre túto rodinu veľmi ťažké. Každú noc spali v pivnici svojho domu. Dom ich najbližších susedov bol mojím zničený. Zničená bola aj detská škola. Napriek všetkým týmto okolnostiam zostávajú protagonisti pozitívni a dokonca sa pokúšajú nakrúcať filmy o vojne sami. Vojna na Ukrajine stále pokračuje, ale aj život. (Jeden svet)

Bytosti – Objekty – Deje, Budáčová - Hrčková
2023-08-01 02:00 - 2023-08-31 10:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Vystavené BYTOSTI – OBJEKTY – DEJE majú potešiť, zabaviť a vytvoriť príjemnú atmosféru a náladu v priestore,
v ktorom sa nachádzajú. Kurátorky výstavy: Fridrichová, Bokníková, Šimová. Spolupráca: Balážová – Balážová.
Ste srdečne vítaní.

Moja afganská rodina (€urópske filmy za €uro)
2023-07-31 11:00 - 12:30 | Kino Tatran, Námestie sv. Egídia 43/86, Poprad, 05801, Slovenská republika
Réžia: Michaela Pavlátová • Scenár: Ivan Arsenjev, Yaël Giovanna Lévy • Námet: Petra Procházková • Hudba: Evgueni Galperine, Sacha Galperine • Strih: Evženie Brabcová
Príbeh mladej Češky, ktorá sa zamiluje do Afganca Nazira a rozhodne sa s ním odísť do jeho rodnej zeme. Netuší, aký život ju čaká v Afganistane, ani do akej rodiny vstupuje.
Cena poroty na prestížnom MFF animovaných filmov Annecy.
Moja afganská rodina rozpráva príbeh Heleny, ktorá opúšťa všedný život v Prahe, aby sa v Kábule vydala za svojho milovaného spolužiaka Nazira. Pod menom Herra začína v exotickom prostredí novú životnú etapu. K vysnívanej budúcnosti ale nevedie jednoduchá cesta. Nie všetci majú také veľké srdce ako Nazir a toľko zmyslu pre humor ako hlava rodiny, pokrokový a vrúcny deduško.
Herra hľadá v novom svete svoje miesto, keď do jej života nečakane vstúpi citlivý chlapec Mad pochádzajúci z ďalekých hôr. Ukazuje sa, že šťastie si človeka môže nájsť v situáciách, kde by ho najmenej čakal. Film režisérky Michaely Pavlátovej vznikol na motívy knihy Frišta novinárky Petry Procházkovej a je jej celovečerným animovaným debutom.
Je posolstvom o dôležitosti vzájomného rešpektu a porozumenia.

Putovanie za históriou Štrbského Plesa
2023-07-30 02:00 - 04:00 | Stretnutie na peróne (zadný vchod stanice na Štrbskom Plese), Štrbské pleso, Vysoké Tatry, Slovenská republika
Putovanie za históriou Štrbského Plesa je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.

Koncert Sentiduo
2023-07-27 11:00 - 13:00 | U Dorotky, Tomášikova 3093/2, Poprad, 05801, Slovenská republika
Príďte si vychutnať atmosféru leta v sprievode hudby prevažne zo žánru bossa nova.

English Speaking Club #6
2023-07-27 09:30 - 11:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Máte záujem o angličtinu a chcete si vylepšiť svoje jazykové zručnosti? Máme pre vás skvelú správu! Aj napriek letným prázdninám pokračuje náš English Speaking Club s Jonathanom. Už 27. júla o 17.30 sa uskutoční jeho 6. pokračovanie v Coworkingu Poprad. Toto stretnutie je úplne zadarmo a poskytne vám príležitosť vylepšiť si angličtinu v neformálnom prostredí.
Prihlásiť sa môžete prostredníctvom tohto linku: https://www.coworkingpoprad.sk/…/english-speaking-club-6/
Tešíme sa na vás!

Letné kino - Sami proti všetkým
2023-07-25 12:00 - 13:30 | Lahodnosti, Sobotské Námestie 43, Poprad - Spišská Sobota, 05801, Slovenská republika
Osemnásťročná Melati už šesť rokov bojuje proti znečisteniu plastmi, ktoré sužuje Indonéziu. Podobne ako ona aj jej generácia sa snaží napraviť svet. Tínedžeri a mladí ľudia na celom svete bojujú za ľudské práva, klímu, slobodu prejavu, sociálnu spravodlivosť, prístup k vzdelaniu či potravinám. Za dôstojnosť. Sú sami proti všetkým, niekedy riskujú život a bezpečnosť, chránia, odsudzujú a starajú sa o iných. O zem. A všetko menia. Melati sa za nimi vydáva po celom svete. Chce pochopiť, ako vydržať a neprestať. (Jeden svet)

Najhorší človek na svete (€urópske filmy za €uro)
2023-07-24 11:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
Divácky hit na pomedzí drámy a komédie z tohtoročného Cannes
Réžia: Joachim Trier • Hrajú: Renate Reinsve, Anders Danielsen Lie, Maria Grazia Di Meo, Hans Olav Brenner, Pål Anders Nordvi, Silje Storstein, Herbert Nordrum
Čoskoro tridsaťročná Julie stále hľadá svoje miesto vo svete a experimentuje, zatiaľ čo jej starší priateľ Aksel by sa rád usadil a začal novú životnú etapu. Veci sa skomplikujú, keď zvedavá Julia prenikne na večierok, na ktorom stretne mladého a okúzľujúceho Eivinda… Film na pomedzí drámy a komédie rozpráva vtipne, pravdivo a s citom o vzťahoch a živote v čase, keď môžeme mať takmer nekonečné možnosti, a napriek tomu si najhorší človek na svete. Za hlavnú úlohu v diváckom hite tohtoročného festivalu v Cannes si Renate Reinsve odniesla cenu pre Najlepšiu herečku a snímka je nominovaná na Oscara za najlepší pôvodný scenár a zahraničný film.
Rok výroby: 2021
Dátum lokálnej premiéry: 29. apríl 2022

Midheaven_off koncert
2023-07-22 11:00 - 13:00 | U Dorotky, Tomášikova 3093/2, Poprad, 05801, Slovenská republika
Srdečne ťa pozývame na @midheaven_off koncert príď zažiť ich atmosféru ich druhého akustického večera u Dorotky.
Vypočuješ si ich verziu populárnych trackov, ale taktiež ich vlastnú tvorbu.
vstupné: príspevok je dobrovoľný
Adresa: u Dorotky Tomášiková 3093/2 ,0 5801 Poprad

Koncert - Jána Smolíka
2023-07-19 11:00 - 13:00 | U Dorotky, Tomášikova 3093/2, Poprad, 05801, Slovenská republika
Príďte zažiť jedinečné prepojenie hudby a spevu s Jánom Smolíkom v stredu 19.07.2023 o 19:00 hod u Dorotky v Poprade.
trošku z tvorby Jána
https://www.youtube.com/watch?v=Hl-ToVQkyHM…
Vstupné: dobrovoľný príspevok
Adresa: u Dorotky – Tomášiková 3093/2, Poprad
/Astra – vedľa CVČ Ihriska/
49,045765, 20,302257
Rezervácie: 0911192811

Jablká (€urópske filmy za €uro)
2023-07-17 11:00 - 12:30
Réžia: Christos Nikou • Kamera: Bartosz Świniarski • Hudba: Alexander Voulgaris • Hrajú: Aris Servetalis, Sofia Georgovassili, Anna Kalaitzidou, Kostas Laskos, Babis Makridis
Svet zasiahla záhadná pandémia. Ľudia bez dôvodu strácajú pamäť. Nezostáva, než si pod starostlivým dohľadom lekárov a psychológov znovu budovať novú identitu. Amnézia postihne aj Arisa, muža v strednom veku. Apatický muž začína podstupovať absurdnú terapiu, ktorá mu má otvoriť novú životnú perspektívu. Debutujúci Christos Nikou svojim štýlom patrí ku gréckej divnej vlne, ale do známej receptúry pridáva osviežujúce prvky nežnej melodrámy a horkej komédie o túžbe zabudnúť. Jablká ukazuje groteskný portrét doby, ktorá vnucuje ľuďom pochybné recepty na šťastie.

Efekty žaby a kravy
2023-07-14 10:00 - 12:00 | Espresso Bar, Sobotské námestie 14, Poprad - Spišská Sobota, Slovensko, 05801
O tom, ako ľudia na Slovensku vnímajú svet okolo seba a prečo to tak je so sociológom Michalom Vašečkom.

Nezanechať stopy (€urópske filmy za €uro)
2023-07-10 11:00 - 13:30, 2023-07-10 00:00 - 09:00 | Kino Tatran, Námestie sv. Egídia 43/86, Poprad, 05801, Slovenská republika
Dráma o policajnej brutalite, ktorá v roku 1983 zasiahla celý poľský národ. Poľský kandidát na Oscara od producentov Corpus Cristi a režiséra Poslednej rodiny.
Poľsko, 1983. Krajina je otrasená prípadom Grzegorza Przemyka – stredoškoláka a syna opozičnej poetky Barbary Sadowskej –, ktorého zatkla hliadka milície a kruto ho zbila. Po dvoch dňoch agónie Przemyk zomiera na následky zranení.
Film nakrútený podľa skutočných udalostí sleduje príbeh Jurka – jediného svedka incidentu. Spočiatku štátny aparát, vrátane ministerstva vnútra, celú záležitosť bagatelizuje. Keď však vyše 20-tisíc ľudí kráča ulicami Varšavy za rakvou Przemyka, z Jurka sa cez noc stane nepriateľ štátu číslo jeden. Represívny režim využíva všetky možnosti svojho aparátu – tajnú službu, milície, médiá a súdy –, aby Jurka, Przemykovu matku Barbaru i všetkých ostatných diskreditoval a umlčal.
Rok výroby: 2021
Dátum lokálnej premiéry: 16. marec 2022
Dátum svetovej premiéry: 24. september 2021

FELKA vinyl evening Vol. 7
2023-06-30 11:00 - 14:00 | FELKA café & brew bar, Na letisko 2089/19, Poprad - Veľká, 05801, Slovenská republika
Milujeme dobrú hudbu, o to viac, keď je hraná z toho najlepšieho zdroja, akým sú bezpochyby vinylové platne. Krásny mäkký zvuk dopĺňajú občasné prasknutia a priamy dotyk s hudbou cítite v každom takte.
FELKA vinyl evenings sú večery vo FELKA café & brew bar, počas ktorých si môžete vypočuť dobrú hudbu hranú naživo z vinylových platní. O výber tej najlepšej hudby sa postará Ižďo.
Najbližší FELKA vinyl evening:
piatok, 30. jún 2023, 19:00 – 22:00
Rezerváciu si môžete urobiť telefonicky na 0903 696 153‬ alebo hello@felka.coffee

English Speaking Club #5
2023-06-29 09:30 - 11:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
29. júna o 17.30. Welcome to the new English-speaking club in Poprad. Are you looking to improve your general and business English speaking skills and make some new friends in the process? Come and join us for our first and upcoming English-speaking club on June 29th at 17.30 at CoWorking Poprad. It’s a super chilled out and informal gathering where you can improve your general English-speaking skills as well improve English for your career as we will practice real-life situations where you might need English throughout your career, such as: Elevator pitching, presenting, negotiating, CV and cover letter writing etc, in addition to more general topics. And don’t worry, I’ll make sure to have some delicious coffee on hand.
Jonathan, a native of Manchester, UK is a UX designer based in Velka Lomnica. He is currently working remotely for Kistler a Swiss provider of measurement technology for pressure, force, torque and acceleration applications where he is helping to develop customer centric approaches to the design of various products and software. Prior to this he worked in Vienna, Austria as a UX researcher for the University of Applied Sciences Management and Sales (FH Wien der WKW), where he worked on a new e-learning platform for students and teachers. Prior to his UX career he worked in the education sector as a teacher of English in both Austria and Slovakia and in London and Bratislava as a visual designer for international and c-level clients. He now calls Poprad home and being a sport lover enjoys the beauty of the area and all it has to offer in terms of hiking, cycling and skiing. He is married to a local ‘Popradčanka’ and has a young son.

Digitálna produktivita
2023-06-29 00:00 - 01:30 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
29. júna o 8.00. Júnové biznis raňajky sa budú niesť v znamení digitálnej produktivity. Spíkrom bude Maroš Akuratny. V predpredaji je cena vstupenky 15€. Tak neváhajte sa a prihláste sa, kým je ešte čas.

Čitateľský klub v Poprade
2023-06-28 11:00 - 12:00 | Espresso Bar, Sobotské námestie 14, Poprad - Spišská Sobota, Slovensko, 05801
V spolupráci s Espresso barom v Spišskej Sobote a Podtatranskou knižnicou sa stretávame na Čitateľskom klube, kde v príjemnej atmosfére debatujeme o knihe, ktorú si členovia klubu vybrali predchádzajúci mesiac. Stretnutie býva vždy v poslednú stredu mesiaci o 19:00 v Espresso bare v Spišskej Sobote. Budeme debatovať o knihe Madisonské mosty od R. J. Wallera.
